यमुनानगर(सुमित): यमुनानगर के हमीदा के शमशान घाट के पास रह रहे लोगों पर उस समय मुसीबतों का पहाड़ टूट गया, जब भारी बारिश के चलते इनके घरों की दीवारें टूट गई और यह बेघर होने की कगार पर आ गए। लोगों ने आरोप लगाए कि शमशान घाट का रखरखाव करने वाली कमेटी ने यहां बने टिल्ले की मिट्टी को बेच दिया, जिसके कारण लोगों की घरों की नींव कमजोर पड़ गई और बारिश की वजह से दीवारें टूट गई। लोगों का कहना है कि इस बाबत उन्होंने अधिकारियों से भी बात की है और इसकी शिकायत सीएम विंडो पर भी दी है लेकिन कोई भी कार्रवाई अभी तक नहीं हुई है।